**Številka: 041-10/2024-7**

**Datum: 29. 2. 2024**

**S K L E P**

Državna volilna komisija (v nadaljevanju: DVK) je v zvezi z izvedbo volitev poslancev iz Republike Slovenije v Evropski parlament, ki bodo 9. 6. 2024, na 69. seji, dne 29. 2. 2024,

**sklenila:**

1. **Za izvedbo glasovanja na volitvah poslancev iz Republike Slovenije v Evropski parlament, ki bodo 9. junija 2024, se na predlog Ministrstva za zunanje zadeve določijo volišča na sedežih naslednjih diplomatskih predstavništev in konzulatov Republike Slovenije:**
2. **D-01: Generalni konzulat RS v Celovcu,**
3. **D-02: Generalni konzulat RS v Clevelandu,**
4. **D-03: Generalni konzulat RS v Münchnu,**
5. **D-04. Generalni konzulat RS v Trstu,**
6. **D-05: Generalni konzulat RS v Torontu,**
7. **D-06: Veleposlaništvo RS v Abu Dabiju,**
8. **D-07: Veleposlaništvo RS v Atenah,**
9. **D-08: Veleposlaništvo RS v Beogradu,**
10. **D-09: Veleposlaništvo RS v Berlinu,**
11. **D-10: Veleposlaništvo RS v Bernu,**
12. **D-11: Veleposlaništvo RS v Bratislavi,**
13. **D-12: Veleposlaništvo RS v Bruslju,**
14. **D-13: Veleposlaništvo RS v Budimpešti,**
15. **D-14: Veleposlaništvo RS v Buenos Airesu,**
16. **D-15: Veleposlaništvo RS v Canberri,**
17. **D-16: Veleposlaništvo RS na Dunaju,**
18. **D-17: Veleposlaništvo RS v Haagu,**
19. **D-18: Veleposlaništvo RS v Kopenhagnu,**
20. **D-19: Veleposlaništvo RS v Londonu,**
21. **D-20: Veleposlaništvo RS v Madridu,**
22. **D-21: Veleposlaništvo RS v Moskvi,**
23. **D-22: Veleposlaništvo RS v Ottawi,**
24. **D-23: Veleposlaništvo RS v Parizu,**
25. **D-24: Veleposlaništvo RS v Podgorici,**
26. **D-25: Veleposlaništvo RS v Pragi,**
27. **D-26: Veleposlaništvo RS v Sarajevu,**
28. **D-27: Veleposlaništvo RS v Skopju,**
29. **D-28: Veleposlaništvo RS v Varšavi,**
30. **D-29: Veleposlaništvo RS v Washingtonu,**
31. **D-30: Veleposlaništvo RS v Zagrebu in**
32. **D-31: Veleposlaništvo RS pri Svetem sedežu, Vatikan.**
33. **Območje volišča je enako območju jurisdikcije diplomatsko konzularnega predstavništva. Območje volišča s sedežem v Vatikanu obsega tudi območje jurisdikcije konzularnega predstavništva Republike Slovenije v Italiji s sedežem v Rimu.**
34. **Na voliščih na diplomatskih predstavništvih in konzulatih Republike Slovenije iz prve točke tega sklepa glasujejo državljani Republike Slovenije, ki nimajo stalnega prebivališča na območju Republike Slovenije in so vpisani v posebni volilni imenik.**
35. **Na voliščih na diplomatskih predstavništvih in konzulatih Republike Slovenije iz prve točke tega sklepa glasujejo tudi državljani Republike Slovenije, ki imajo stalno prebivališče na območju Republike Slovenije in so vpisani v splošni volilni imenik ter bodo na dan glasovanja v tujini, ker tam začasno prebivajo. O tem, da želijo glasovati na diplomatsko konzularnem predstavništvu, morajo pravočasno obvestiti Državno volilno komisijo.**
36. **Izid glasovanja na volišču se ugotavlja, če je bilo na volišču oddanih več kot 10 glasovnic, vključno z glasovnicami, ki so prispele po pošti. Volilni odbor, ki vodi glasovanje na volišču, v postopku ugotavljanja izida glasovanja upošteva vse tiste glasovnice, ki so prispele po pošti na diplomatsko konzularno predstavništvo najpozneje do zaprtja volišča v nedeljo, 9. 6. 2024.**

O B R A Z L O Ž I T E V

**A.**

1. Volivci, ki so vpisani v evidenco volilne pravice državljanov Republike Slovenije, ki nimajo stalnega prebivališča v Republiki Sloveniji, imajo na podlagi 82. člena Zakona o volitvah v državni zbor (Uradni list RS, št. 109/06-UPB, 54/07 – odl. US, 23/17, 29/21 in 12/24; v nadaljevanju: ZVDZ) pravico, da lahko glasujejo po pošti ali na diplomatsko konzularnem predstavništvu Republike Slovenije, če država, v kateri prebivajo, dopušča tako glasovanje, oziroma če to omogoča meddržavni sporazum. Tem volivcem se pravočasno pošlje glasovnica s priloženo volilno karto. Za glasovanje po pošti v tujini in na diplomatsko konzularnih predstavništvih Republike Slovenije se smiselno uporabljajo določbe, ki veljajo za glasovanje v Republiki Sloveniji.
2. DVK je na podlagi prvega odstavka 37. člena ZVDZ zadolžena za izvedbo glasovanja na diplomatsko konzularnih predstavništvih Republike Slovenije, kar vključuje tudi določitev volišč (v nadaljevanju: volišča v tujini). DVK določi volišča v tujini na predlog Ministrstva za zunanje zadeve (v nadaljevanju: MZZ).

**B.**

1. MZZ je DVK dne 23. 2. 2024 posredovalo predlog št. ZKO – 789/24, z dne 23. 2. 2024, za določitev volišč v tujini. Predlog je DVK obravnavala in sprejela sklep, da se volišča v tujini določijo v skladu s predlogom MZZ tako, kot je navedeno v 1. točki izreka tega sklepa.

**C.**

1. DVK je sprejela ta sklep na podlagi 37. in 82. člena ZVDZ, v povezavi s 7. členom Zakona o volitvah poslancev iz Republike Slovenije v Evropski parlament (Uradni list RS, št. [40/04](http://www.uradni-list.si/1/objava.jsp?sop=2004-01-1660)-UPB, [41/07](http://www.uradni-list.si/1/objava.jsp?sop=2007-01-2221) – ZVRK, [109/09](http://www.uradni-list.si/1/objava.jsp?sop=2009-01-4925), [9/14](http://www.uradni-list.si/1/objava.jsp?sop=2014-01-0219), [59/17](http://www.uradni-list.si/1/objava.jsp?sop=2017-01-2770) in [12/24](http://www.uradni-list.si/1/objava.jsp?sop=2024-01-0293) – ZVDZ-E) in 43. členom Poslovnika DVK (Uradni list RS, št. 10/20), v sestavi: namestnica predsednika Brigita Domjan Pavlin, člani dr. Marko Kambič, Mitja Šuligoj, Miroslav Pretnar, Drago Zadergal in namestnica članice Terezija Trupi. Sklep je sprejela soglasno.

Brigita Domjan Pavlin

namestnica predsednika